Document ID: 31997R0955

KOMISSION ASETUS (EY) N:o 955/97,
annettu 29 päivänä toukokuuta 1997,
Färsaarilta peräisin olevan CN-koodeihin ex 2309 90 10, ex 2309 90 31 ja ex 2309 90 41 kuuluvan kalanruuan 5 000 tonnin kiintiön hallintoa koskevan neuvoston päätöksen 97/126/EY soveltamista koskevista yksityiskohtaisista säännöistä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä 6 päivänä joulukuuta 1996 tehdyn neuvoston päätöksen 97/126/EY (1) ja erityisesti sen 2 artiklan,
sekä katsoo, että
edellä mainitun sopimuksen vuoksi on syytä varmistaa kaikille yhteisön tuojille pääsy Färsaarilta peräisin olevan kalanruuan 5 000 tonnin vuotuiseen kiintiöön, josta on määrätty edellä mainitun sopimuksen pöytäkirjassa N:o 4, ja säätää nollan ecun suuruisen tullin soveltamisesta tonnia kohden, kunnes tämä kiintiö on käytetty,
tämä hallintomenettely vaatii läheistä yhteistyötä jäsenvaltioiden ja komission välille, sillä komission pitää pystyä seuraamaan tariffikiintiöiden asteittaista täyttymistä ja tiedottamaan siitä jäsenvaltioille,
on syytä säätää, että kyseisiä tuotteita koskevat todistukset annetaan säädetyn määrän rajoissa harkinta-ajan jälkeen ja siten, että voidaan tarvittaessa vahvistaa haettuja määriä koskeva yhtenäinen vähennysprosentti,
erityisesti on tarpeen varmistaa tuotteiden alkuperä asettamalla tuontitodistusten antamisen edellytykseksi Färsaarilla annettujen tai laadittujen alkuperätodistusten esittäminen,
poiketen siitä, mitä komission asetuksen (ETY) N:o 3719/88 (2), sellaisena kuin se on viimeksi muutettuna asetuksella (EY) N:o 495/97 (3), 8 ja 21 artiklassa säädetään, on syytä säätää hakemuksissa ja todistuksissa ilmoitettavista tiedoista,
säädetyn menettelyn tehokkaan hallinnon varmistamiseksi on syytä säätää, että tuontitodistuksia koskeva vakuus mainitussa menettelyssä vahvistetaan 25 ecuksi tonnilta, poiketen siitä, mitä komission asetuksen (EY) N:o 1162/95 (4), sellaisena kuin se on viimeksi muutettuna asetuksella (EY) N:o 1527/96 (5), 10 artiklassa säädetään,
edellä mainitussa päätöksessä 97/126/EY lopetetaan aiemmin neuvoston päätöksen 91/668/ETY (6) liitteenä olleen sopimuksen voimassaolo; tämän vuoksi komission asetuksesta (ETY) N:o 641/92 (7), sellaisena kuin se on viimeksi muutettuna asetuksella (EY) N:o 1302/96 (8), tulee mitätön ja se on kumottava, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Färsaarilta peräisin olevia CN-koodeihin ex 2309 90 10, ex 2309 90 31 ja ex 2309 90 41 kuuluvia tuotteita, joita yhteisön sekä Tanskan hallituksen ja Färsaarten maakuntahallituksen välisen sopimuksen nojalla koskee vuotuinen tulliton 5 000 tonnin tariffikiintiö, voidaan tuoda yhteisöön tämän asetuksen säännösten mukaisesti.
2 artikla
Jotta tuotteisiin sovelletaan tässä asetuksessa säädettyä tullittomuutta, niiden mukana on vapaaseen liikkeeseen luovutettaessa oltava alkuperäselvitys, EUR.1-todistus tai kauppalaskuilmoitus, joka on annettu tai laadittu Färsaarilla edellä mainitun sopimuksen liitteen IV pöytäkirjan N:o 3 määräysten mukaisesti kyseisten tuotteiden osalta.
3 artikla
1. Tuontitodistushakemukset jätetään jäsenvaltion toimivaltaiselle viranomaiselle aina viikon ensimmäisenä työpäivänä kello 13:een mennessä Brysselin aikaa. Todistushakemukset tehdään vähintään 5 tonnin suuruisille määrille tuotteen painona ilmaistuna eikä niitä saa tehdä yli 200 tonnin suuruisille määrille.
2. Jäsenvaltioiden on toimitettava tuontitodistushakemukset komissioon teleksillä tai telekopiona jättöpäivänä viimeistään kello 18 Brysselin aikaa.
3. Viimeistään hakemusten jättöpäivää seuraavana perjantaina komissio päättää hakemusten hyväksyttävyydestä ja ilmoittaa siitä teleksillä tai telekopiona jäsenvaltioille.
4. Jäsenvaltioiden on annettava tuontitodistukset heti, kun ne ovat saaneet komission ilmoituksen. Poiketen siitä, mitä asetuksen (ETY) N:o 3719/88 21 artiklan 1 kohdassa säädetään, todistuksen voimassaoloaika lasketaan todistuksen tosiasiallisesta antopäivästä.
5. Poiketen siitä, mitä asetuksen (ETY) N:o 3719/88 8 artiklan 4 kohdassa säädetään, vapaaseen liikkeeseen luovutettu määrä ei saa olla suurempi kuin tuontitodistuksen 17 ja 18 kohdassa ilmoitettu määrä. Tässä tarkoituksessa mainitun todistuksen 19 kohtaan kirjoitetaan luku "0".
4 artikla
Niiden tuotteiden osalta, joihin tämän asetuksen 1 artiklan mukaisesti sovelletaan "tullittomuutta", tuontitodistushakemuksessa ja todistuksessa on oltava seuraavat tiedot:
a) kohdassa 8 merkintä "Färsaaret".
Todistus velvoittaa tuomaan tästä maasta;
b) kohdassa 24 jokin seuraavista merkinnöistä:
- Derecho de aduana cero [artículo 1 del Reglamento (CE) n° 955/97]
- Toldsatsen 0 ECU/t (artikel 1 i forordning (EF) nr. 955/97)
- Zollfrei (Artikel 1 der Verordnung (EG) Nr. 955/97)
- Ôåëùíåéáêüò äáóìüò «ìçäÝí» [Üñèñï 1 ôïõ êáíïíéóìïý (ÅÊ) áñéè. 955/97]
- Zero duty (Article 1 of Regulation (EC) No 955/97)
- Droit de douane «zéro» [article 1er du règlement (CE) n° 955/97]
- Dazio doganale «0» [articolo 1 del regolamento (CE) n. 955/97]
- Nuldouanerechten (artikel 1 van Verordening (EG) nr. 955/97)
- Direito aduaneiro zero [artigo 1º do Regulamento (CE) nº 955/97]
- Tulliton/t (asetuksen (EY) N:o 955/97 1 artikla)
- Tullsatsen 0 ecu/t (artikel 1 i förordning (EG) nr 955/97).
5 artikla
Poiketen siitä, mitä asetuksen (EY) N:o 1162/95 10 artiklassa säädetään, tässä asetuksessa säädetty tuontitodistuksiin liittyvän vakuuden määrä on 25 ecua tonnilta.
6 artikla
Kumotaan asetus (ETY) N:o 641/92.
7 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä toukokuuta 1997.

Labels: 3
18
6